Emyr Wyn

Actor a chanwr yw Emyr Wyn (ganwyd Medi 1952). Mae'n fwyaf adnabyddus am chwarae y cymeriad Dai 'Sgaffalde' ym Mhobol y Cwm.Cofio - Emyr Wyn, S4C; Adalwyd 2015-12-29

Bywyd cynnar
Ganwyd Emyr Wyn Evans yng Nghaerfyrddin. Fe wnaeth ei enw yn ifanc iawn fel canwr soprano pan oedd yn ddisgybl yn Ysgol Ramadeg Llanelli, gan ryddhau sawl record yn cynnwys 'Llais Swynol Emyr Wyn'. Yn 1974 fe roedd yn aelod cychwynnol o'r grŵp gwerin Mynediad am Ddim.Mynediad am Ddim yn 40 oed, BBC Cymru, 9 Awst 2014; Adalwyd 2015-12-29

Gyrfa

Ar ddiwedd yr 1970au roedd Emyr Wyn yn un o gyflwynwyr y rhaglen deledu i blant, Yr Awr Fawr. Fe ymddangosodd fel y cymeriad Sam Crosby yn y ffilm deledu Y Dyn 'Nath Ddwyn y Dolig (1985). Chwareodd ran y Parchedig J.S. Jones ar y comedi sefyllfa Teulu'r Mans. Ar ddechrau'r 1990au roedd yn un o'r perfformwyr ar y rhaglen ddychan Pelydr X ar S4C.CV Geraint Lewis ; Adalwyd 4 Ionawr 2016 Ymddangosodd hefyd fel un o'i gymeriadau mwyaf enwog 'Rhisart', un rhan o'r cwpl enwog Rhisiart a Glenys yn nghyfresi comedi Caryl Parry Jones, a'r ddwy ffilm Ibiza, Ibiza (1986) a 'Steddfod! 'Steddfod! (1989). Gwelwyd hefyd yn Heliwr (1996).

Yn 2004 fe ymunodd a'r opera sebon Pobol y Cwm gan chwarae cymeriad Dai 'Sgaffalde' Ashurst.

Cyfeiriadau

Dolenni allanol
Emyr Wyn ar wefan yr Internet Movie Database
BBC Cymru - Emyr Wyn

Categori:Genedigaethau 1952
Categori:Actorion o Gymru
Categori:Pobl o Sir Gaerfyrddin